als_Latn dik_Latn ron_Latn
PROCEDURAT PER DOREZIMIN E PASQYRAVE FINANCIARE VJETORE
Referenca ligjore:
- Ligji Nr. 9723, datë: 03.05.2007, “Për Qendrën Kombëtare të Regjistrimit”, i ndryshuar;
- VKM Nr. 506, datë: 01.08.2007, “Për Procedurat e Regjistrimit dhe të Publikimit në Qendrën Kombëtare të Regjistrimit”.
Pasqyrat Financiare
a. Çdo subjekt, që kryen regjistrimin fillestar, mbart edhe detyrimin të regjistrojë
a) bilancin vjetor kontabël dhe raportin e auditimit, të mbajtur sipas dispozitave të legjislacionit për kontabilitetin dhe pasqyrat financiare, në rastet kur mbajtja e këtyre dokumenteve është e detyrueshme; për degët dhe zyrat e përfaqësimit të shoqërive të huaja depozitohet edhe bilanci vjetor i shoqërisë së huaj, i mbajtur sipas standardeve të kërkuara në shtetin e huaj;
b) Shoqëria, së bashku me bilancin vjetor kontabël dhe raportin e auditimit, njofton listën e plotë të aksionerëve të regjistruar me të dhënat e tyre të identifikimit për aksionet nominative, si dhe numrin e përgjithshëm të të gjitha aksioneve të saj.
Kalimi në statusin pasiv si pasojë e mosdorëzimit të pasqyrave financiare
a) Çdo subjekt, i cili nuk paraqet për 2 vite me radhë bilancin kontabël vjetor, sipas parashikimit të nenit 46 të ligjit Nr 9723 date 03.05.2007 "Per QKR", njoftohet me shkrim nga QKR-ja brenda 30 ditëve nga plotësimi i këtij afati.
b) Në rast se subjekti nuk plotëson detyrimin brenda 30 ditëve nga marrja e njoftimit, por jo më vonë se 60 ditë nga plotësimi i afatit për paraqitjen e bilancit, subjekti kalohet kryesisht nga QKR-ja në statusin pasiv, me shënimin "PASIV" në të gjitha dokumentet që lëshohen nga regjistri.
Kujdes: Në përputhje me legjislacionin në fuqi, afati përfundimtar për depozitimin e bilancit vjetor kontabël dhe raportit të auditimit, sipas shkronjës “a” të nenit 43/3 të ligjit 9723/2007, është data 31 korrik e çdo viti.
Heqja e statusit pasiv
Subjekti hiqet nga statusi pasiv me kërkesë të personit të autorizuar, pasi plotëson detyrimin e paraqitjes së bilanceve dhe paguan sanksionet përkatëse.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn